Predkladacia správa

Správa z kontrolnej činnosti vykonanej v 2. polroku 2011 sekciou kontroly a boja proti korupcii Úradu vlády SR je predložená na rokovanie vlády SR v súlade s úlohou B.2. uznesenia vlády SR č. 878 z  15. decembra 2010 k zameraniu kontrolnej činnosti Úradu vlády SR na rok 2011. 
V predkladanom materiáli nie je obsiahnutá kontrolná činnosť vykonaná Úradom vlády SR v zmysle Zamerania kontrolnej činnosti Úradu vlády SR v oblasti bezpečnosti štátu na rok 2011 schváleného uznesením Bezpečnostnej rady SR č. 266 z 24. novembra 2010.
Predmetná správa je vypracovaná na základe výsledných materiálov z kontrol vykonaných v zmysle zákona č. 10/1996 Z. z. o kontrole v štátnej správe v znení neskorších predpisov na Ministerstve školstva, vedy, výskumu a športu SR, Ministerstve vnútra SR, Ministerstve pôdohospodárstva a rozvoja vidieka SR, Ministerstve životného prostredia SR, Ministerstve obrany SR, Ministerstve zdravotníctva SR, Úrade vlády SR, Slovenskej agentúre pre rozvoj investícií a obchodu, Úrade práce, sociálnych vecí a rodiny Bratislava a Úrade práce, sociálnych vecí a rodiny Malacky.
Predložený materiál nemá vplyvy na rozpočet verejnej správy, podnikateľské prostredie, sociálne vplyvy, ani vplyvy na životné prostredie a na informatizáciu spoločnosti.